钦定古今图书集成/明伦汇编/人事典/第087卷 > 《管子》 > 《入国篇》
## 钦定古今图书集成/明伦汇编/人事典/第087卷 > 《管子》 > 《入国篇》

入国四旬，五行九惠之教，四曰养疾，六曰问疾。所谓
“养疾”者，凡国都皆有掌养疾，聋、盲、喑、哑、跛、躄、偏枯、握
递、不耐自生者，上收而养之，疾官而衣食之，殊身而
后止，此之谓“养疾。”所谓问疾者，凡国都皆有掌病，士
人有病者，掌病以上令闻之，九十以上，日一问，八十
以上，二日一问，七十以上，三日一问，众庶五日一问，
疾甚者以告上身问之。掌病，行于国中，以问病为事。
此之谓“问病。”